﻿PICNIC ROMÂNESC ÎN FOREST PARK, QUEENS, NY Sâmbătă, 5 septembrie 2015, Biserica Sfântul Nicolae, Woodside, NY, vă invită la un picnic organizat în parcul FOREST HILLS, Queens, cu ocazia sărbătorii Nașterii Maicii Domnului Vom avea, de asemenea, jocuri și activități recreative pentru copii Vă așteptăm cu mic cu mare la o ieșire în aer liber Adresă: Myrtle Avenue & Woodhaven Blvd / Forest Park Dr, NY, 11385 PROGRAMUL SVMâiinmeerbrciău2tră8i22a96u gaauuusggtuu: Du m i n i c ă 3 0 a u g ust PROGRAMUL LITURGIC ÎN SĂPTĂMÂNA 24 - 30 AUGUST 2015 st: Acatistul Sfântului Gheorghe Acatistul Maicii Domnului TAIEREA CAPULUI SF IOAN BOTEZATORUL (POST) Utrenie, Sfânta Liturghie și Parastas Vecernie Utrenie și Sfânta Liturghie 71P8re7o8t4P4ar4o5h3 M– afirxi u; s9D17a n5i9el2D2u5m71it r–emscoub i l 2015 886P 333000SAAPMMM “Toată nadejdea noastră o punem spre tine, Maica lui Dumnezeu, păzește-ne sub Sfânt Acoperământul tău ” EVANGHELIA DIN DUMINICA A 12- A DUPA RUSALII n vremea aceea a venit un tânăr la Iisus, îngenunchind înaintea Lui şi zicându-I: Bunule Învăţător, ce bine să fac ca să am viaţa veşnică? Iar El a zis: De ce-Mi zici bun? Nimeni nu este bun, decât numai Unul Dumnezeu Iar dacă vrei să intri în viaţă, păzeşte poruncile El I-a zis: Care? Iar Iisus i-a răspuns: Să nu ucizi, să nu faci desfrânare, să nu furi, să nu mărturiseşti strâmb; cinsteşte pe tatăl tău şi pe mama ta şi să iubeşti pe aproapele tău ca pe tine însuţi Zis-a Lui tânărul: Toate acestea le-am păzit din copilăria mea Ce-mi mai lipseşte? Atunci Iisus i-a spus: Dacă voieşti să fii desăvârşit, du-te, vinde averile tale, dă-le săracilor şi vei avea comoară în cer, după aceea, vino şi urmează-Mi Însă, auzind cuvântul acesta, tânărul a plecat întristat, căci avea multe avuţii Iar Iisus a zis ucenicilor Săi: Adevărat zic vouă că un bogat cu greu va intra în Împărăţia cerurilor Şi iarăşi zic vouă că mai lesne este să treacă o cămilă prin urechile acului, decât să intre un bogat în Împărăţia lui Dumnezeu Auzind, ucenicii s-au uimit foarte mult, zicând: Atunci, cine poate să se mântuiască? Dar Iisus, privind la ei, le-a zis: La oameni aceasta e cu neputinţă, la Dumnezeu însă toate sunt cu putinţă (Matei 19, 16 - 26) DIALOG CU PARINTELE SOFIAN BOGHIU DESPRE PACAT - Ce este păcatul, Părinte Sofîan? Toată lumea este plină de păcate Suntem ca între mii şi milioane de microbi Ne dăm seama în ce mediu suntem şi totuşi stăm, rămânem pe loc Ce bine ar fi dacă n-ar fi păcatele pe lume! Am fi ca îngerii - curaţi, străvezii, luminoşi Dar din nefericire există păcatul, şi este lăsat în acest ansamblu universal chiar de la începutul omenirii Primii oameni au greşit faţă de Dumnezeu, şi după ei, ceilalţi toţi Pacatul, ca definiţie, este călcarea legii lui Dumnezeu cu voinţă şi cu ştiinţă Suntem conştienţi că este rău, dar facem păcatul din interese meschine sau din cauza nimicurilor care ne înconjoară, precum şi din cauza libertăţii cu care am fost înzestraţi de la început Suntem liberi să facem orice pe pământul acesta Dar, pentru orice faptă a noastră, vom da seama Este în Evanghelie un cuvânt cumplit de adevărat: "In zilele acelea, oamenii vor da seama pentru orice cuvânt deşert spus în viaţă" Orice cuvânt, orice prostie, orice viclenie se înregistrează undeva, şi cândva vom fi confruntaţi cu noi înşine şi cu ceea ce am spus odată în viaţă Nu este de glumă Această vorbă deşartă este o stare de păcat, în care alunecăm foarte des Păcatul este, aşadar, călcarea legii lui Dumnezeu, cu ştiinţă şi voinţă, pe baza libertăţii noastre depline Putem face orice, suntem liberi Ni se pare că nu ne urmăreşte nimeni, şi aceasta ne încurajează parcă la păcat - Cum putem recunoaşte păcatul, cum putem deosebi binele de rău? Există un for lăuntric: conştiinţa, care ne spune totdeauna dacă ceea ce facem este plăcut lui Dumnezeu şi nu este o ruşine, dacă ceea ce facem este bine sau rău Desigur, există şi conştiinţe pervertite, opace - mai mult decât opace - care nu mai pot distinge binele de rău Daltoniştii, de pildă, confundă culorile, roşu cu verde Cam aşa sunt cei ce trăiesc permanent în acest mediu al păcatului Şi, la drept vorbind, toată societatea noastră este cam daltonistă, pentru că cei aşa-zişi "normali" înclină tot mai mult spre acest daltonism, deformând binele şi transformându-l în rău - Părinte Sofian, vorbiţi-ne despre posibilitatea iertării păcatului Da Pentru căinţa cu lacrimi, Dumnezeu ne iartă îndată De obicei, omul se întoarce la Dumnezeu atunci când are un necaz mare Atunci strigă, ţipă, dă acatiste, face metanii Când necazul este mare, se roagă fiecare la nivelul lui Sfântul Apostol Pavel spune: "M-am făcut tuturor toate, ca pe toţi să-i dobândesc" Adică se apleacă la nevoile fiecărui om şi caută să-l ajute, să intre în viaţa lui, în necazul lui Sfântul Pavel din partea lui Dumnezeu spune acest cuvânt De la Dumnezeu împrumută această formulă, pentru că şi Dumnezeu face la fel Dumnezeu caută mântuirea tuturor, nu numai a monahilor Se mântuiesc nu numai monahii, ci şi lumea simplă, de rând, laică Dumnezeu nu are nevoie de o filozofie foarte bine întocmită ca să asculte rugăciunile noastre De multe ori un oftat, un suspin din adâncul inimii este de ajuns; o chemare foarte scurtă: "Doamne, ajută-mă, nu mă părăsi" Un cuvânt sincer şi smerit spus cu durere şi încredere în acest Dumnezeu, atât de prezent în inima şi în conştiinţa noastră Noi îl alungăm, mereu, pe Dumnezeu prin faptele noastre Dar daca ne căim, dacă ne pare rău cu adevărat şi dacă nu mai repetăm păcatul, Dumnezeu, întotdeauna prezent, ne iartă îndată şi ne ajută Sunt foarte multe persoane care au greşit faţă de Dumnezeu şi au fost iertate, începând cu cei doi mari apostoli Petru şi Pavel Pavel prigoneşte cumplit, la început, Biserica lui Hristos, apoi se întoarce la Dumnezeu şi Dumnezeu îl face vas ales al Său Petru, care a fost totdeauna cu El şi I-a făgăduit că-L va însoţi până la moarte, la un moment dat a jurat că nu-L cunoaşte pe Iisus Şi a fost iertat, dar a plâns toată viaţa lui pentru această tăgadă In istoria de două mii de ani a creştinismului au fost multe cazuri cunoscute, dar mai multe necunoscute, nespuse, nemărturisite, care se petrec în conştiinţa fiecărui om Ştim că Dumnezeu există şi că este de faţă, şi totuşi suntem mincinoşi, suntem făţarnici Şi cine ştie cum ne vine un gând din partea lui Dumnezeu şi ne căim, ne pare rău, Dumnezeu ne iartă, şi intrăm din nou în relaţii normale cu El In această lume foarte variată, foarte pestriţă, fiecare are problemele lui cu Dumnezeu Unii păcătuiesc toată viaţa lor De alţii se îndură Dumnezeu, le dă un gând mare de căinţă pentru viaţa lor ticăloasă şi se îndreaptă Nu putem şti însă dacă ni se dă această şansă, acest gând Nu trebuie să aşteptăm Fiecare are relaţia lui personală cu Dumnezeu Nu există un şablon prin care să se mântuiască oamenii Toţi suntem păcătoşi, dar trebuie să avem, din când în când, această întoarcere către sine, pentru că, toţi suntem în lipsă Să ne căim, cu constatarea sinceră că suntem nevrednici Dumnezeu nu ne face procese, cum ne fac oamenii, ci ne primeşte cu toată dragostea Dragostea lui Dumnezeu este mai presus decât orice dragoste lumească Şi dacă ajungem să înţelegem această bunătate a lui Dumnezeu, chiar dacă suntem căzuţi, chiar dacă am ajuns la un nivel josnic de viaţă, să ne întoarcem spre Dumnezeu, să-I cerem iertare, dar o iertare profundă, cu lacrimi, cu căinţă, şi Dumnezeu ne va ierta îndată Niciodată nu suntem singuri, ci totdeauna cu Dumnezeu Dumnezeu este pretutindeni şi este cu atât mai prezent în viaţa noastră, cu cât îl chemăm mai des Este o rugăciune pe care o spune monahul, o rugăciune de invocare a numelui lui Dumnezeu: "Doamne Iisuse Hristoase, Fiul lui Dumnezeu, mântuieşte-mă pe mine păcătosul" Această rugăciune suntem datori, după rânduială, să o spunem mereu Şi încet-încet, această datorie se transformă într-o chemare de dragoste, pentru că suntem foarte apropiaţi de Dumnezeu şi Dumnezeu trebuie să locuiască în noi Şi dacă această chemare este făcută stăruitor mai mult timp, rezultatele ei sunt foarte plăcute Se produce o căldură duhovnicească în fiinţa noastră, ne creşte credinţa în Dumnezeu, ne sporeşte dragostea pentru Dumnezeu, dragostea pentru oameni şi pentru natură Această dragoste care vine din inimă vine din partea lui Dumnezeu Ne pătrunde sentimentul de trăire în Dumnezeu Aşa cum trăieşte peştele în apă, aşa trăieşte monahul în Dumnezeu, într-o atmosferă în care te simţi deplin în Dumnezeu Mă refer la monahii care trăiesc după rânduiaîa lui Dumnezeu, pentru că nu totdeauna te poţi menţine în această stare Şi peste noi, monahii, năpădesc tot felul de valuri ale vieţii pământeşti Practic, nu suntem deloc oameni cereşti, deşi am vrea să fim, şi ne străduim, prin chemarea lui Dumnezeu în viaţa noastră, ca prin El să devenim fiinţe nesingure, fiinţe cu Dumnezeu Dacă reuşim să- I facem loc lui Dumnezeu în noi, cu atât mai bine pentru noi, ca şi pentru cei din jurul nostru 